ᱠᱚᱨᱣᱟ ᱪᱚᱣᱛᱷ

ᱠᱚᱨᱣᱟ ᱪᱚᱣᱛᱷ  ᱫᱚ ᱯᱩᱨᱱᱤᱢᱟ (ᱯᱩᱨᱱᱤᱢᱟ) ᱛᱟᱭᱚᱢ ᱯᱩᱱᱟᱜ ᱢᱟᱦᱟᱸ ᱦᱤᱞᱚᱜ ᱥᱤᱧᱚᱛᱤᱭᱟᱹ ᱩᱯᱚᱢᱚᱦᱟᱫᱤᱯ ᱨᱤᱱ ᱦᱤᱱᱫᱩ ᱠᱩᱲᱤ ᱦᱚᱯᱚᱱ ᱠᱚ ᱦᱚᱛᱮᱛᱮ ᱠᱟᱨᱛᱤᱠ ᱵᱚᱸᱜᱟ ᱨᱮ ᱢᱟᱱᱟᱣ ᱵᱟᱛᱟᱣ ᱮᱫ ᱢᱤᱫ ᱯᱟᱨᱟᱵᱽ ᱠᱟᱱᱟ ᱾ ᱮᱴᱟᱜ ᱦᱤᱱᱫᱩ ᱯᱟᱨᱟᱵᱽ ᱠᱚ ᱞᱮᱠᱟ ᱜᱮ ᱠᱚᱨᱣᱟ ᱪᱚᱣᱛᱷ ᱫᱚ ᱧᱤᱫᱟᱹ ᱪᱟᱸᱫᱚ ᱢᱟᱦᱮᱛᱟ ᱪᱮᱛᱟᱱ ᱨᱮ ᱚᱞ ᱵᱮᱞ ᱢᱮᱱᱟᱜ-ᱟ ᱾ ᱡᱟᱦᱟᱸ ᱨᱮᱫᱚ ᱡᱚᱛᱚ ᱮᱥᱴᱨᱚᱱᱚᱢᱤᱠᱟᱞ ᱯᱚᱡᱤᱥᱚᱱ, ᱵᱟᱹᱲᱛᱤ ᱞᱮᱠᱟᱛᱮ ᱧᱤᱫᱟᱹ ᱪᱟᱸᱫᱚᱣᱟᱜ ᱛᱷᱟᱱᱚᱛ ᱚᱞ ᱥᱚᱫᱚᱨ ᱟᱠᱟᱱᱟ, ᱢᱩᱲᱩᱛ ᱞᱮᱠᱟᱱ ᱛᱤᱛᱷᱤ ᱠᱚ ᱦᱤᱥᱟᱹᱵᱽ ᱞᱟᱹᱜᱤᱫ ᱛᱮ ᱢᱤᱫ ᱢᱟᱨᱠᱚᱨ ᱞᱮᱠᱟᱛᱮ ᱵᱮᱵᱷᱟᱨᱚᱜ ᱠᱟᱱᱟ ᱾ ᱱᱚᱶᱟ ᱯᱟᱨᱟᱵᱽ ᱫᱚ ᱠᱟᱨᱛᱤᱠ ᱵᱚᱸᱜᱟ ᱨᱮᱱᱟᱜ ᱦᱤᱱᱫᱩ ᱧᱤᱫᱟᱹ ᱪᱟᱸᱫᱚ ᱢᱟᱦᱮᱛᱟ ᱵᱚᱸᱜᱟ ᱨᱮᱱᱟᱜ ᱠᱩᱱᱟᱹᱢᱤ ᱛᱟᱭᱚᱢ ᱯᱩᱱᱟᱜ ᱢᱟᱦᱟᱸᱨᱮ ᱦᱩᱭᱩᱜ ᱠᱟᱱᱟ ᱾  

ᱠᱚᱨᱣᱟ ᱪᱚᱣᱛᱷ ᱨᱮᱫᱚ ᱡᱟᱶᱟᱭ ᱟᱠᱟᱱ ᱠᱩᱲᱤ ᱦᱚᱯᱚᱱ ᱠᱚ ᱵᱟᱹᱲᱛᱤ ᱞᱮᱠᱟᱛᱮ ᱩᱛᱚᱨ ᱥᱤᱧᱚᱛ ᱨᱮ ᱟᱠᱚ ᱨᱤᱱ ᱡᱟᱶᱟᱭ ᱠᱚᱣᱟᱜ ᱨᱩᱠᱷᱤᱭᱟᱹ ᱟᱨ ᱡᱤᱞᱤᱧ ᱩᱢᱮᱨ ᱞᱟᱹᱜᱤᱫ ᱵᱮᱲᱟ ᱨᱟᱠᱟᱵ ᱠᱷᱚᱱ ᱮᱛᱚᱦᱚᱵ ᱠᱟᱛᱮ ᱧᱤᱫᱟᱹ ᱪᱟᱸᱫᱚ ᱨᱟᱠᱟᱵ ᱫᱷᱟᱹᱵᱤᱡ ᱩᱯᱟᱹᱥ ᱠᱚ ᱛᱟᱦᱮᱸᱱᱟ ᱾ {{|date=January 2018 |bot=InternetArchiveBot |fix-attempted=yes }}  ᱠᱚᱨᱣᱟ ᱪᱚᱣᱛᱷ ᱨᱮᱱᱟᱜ ᱢᱟᱱᱟᱣ ᱵᱟᱛᱟᱣ ᱫᱚ ᱨᱟᱭᱨᱤᱛ ᱞᱮᱠᱟᱛᱮ ᱫᱤᱞᱞᱤ, ᱦᱚᱨᱤᱭᱟᱬᱟ, ᱨᱟᱡᱚᱥᱛᱷᱟᱱ, ᱯᱚᱧᱡᱟᱵᱽ, ᱡᱚᱢᱢᱩ ᱟᱨ ᱠᱟᱥᱢᱤᱨ, ᱩᱛᱚᱨ ᱯᱨᱚᱫᱮᱥ, ᱢᱚᱫᱷᱭᱚ ᱯᱨᱚᱫᱮᱥ ᱟᱨ ᱦᱤᱢᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾  ᱱᱚᱶᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱨᱮ ᱚᱴᱟᱞᱟ ᱛᱟᱫᱮ ᱧᱩᱛᱩᱢ ᱛᱮᱠᱚ ᱢᱟᱱᱟᱣ ᱵᱟᱛᱟᱣᱟ ᱾ 

 ᱩᱯᱟᱹᱥ ᱛᱟᱦᱮᱸᱱ ᱨᱮᱱᱟᱜ ᱨᱤᱛ 

ᱠᱟᱨᱛᱤᱠ ᱠᱨᱩᱥᱱᱚ ᱯᱚᱠᱥ ᱨᱮᱱᱟᱜ ᱧᱤᱫᱟᱹ ᱪᱟᱸᱫᱚ ᱨᱟᱠᱟᱵ ᱵᱽᱭᱟᱯᱤᱱᱤ ᱪᱚᱛᱩᱨᱛᱷᱤ ᱢᱮᱱᱮᱛ ᱚᱱᱟ ᱯᱩᱱᱟᱜ ᱧᱤᱫᱟᱹ ᱡᱟᱦᱟᱸᱨᱮ ᱧᱤᱫᱟᱹ ᱪᱟᱸᱫᱚᱭ ᱧᱮᱞᱚᱜ ᱞᱟᱹᱜᱤᱫ, ᱤᱱᱟᱹ ᱦᱤᱞᱚᱜ ᱥᱮᱛᱟᱜ ᱛᱩᱯᱩ ᱠᱟᱛᱮ ᱱᱤᱡᱚᱨᱤᱡ ᱡᱤᱛᱟᱹ (ᱡᱟᱶᱟᱭ) ᱟᱜ ᱩᱢᱮᱨ, ᱨᱩᱣᱟᱹᱦᱟᱹᱥᱩ ᱠᱷᱚᱱ ᱥᱟᱦᱟᱨᱮ, ᱱᱟᱯᱟᱭ ᱠᱚᱯᱟᱲ ᱨᱮᱱᱟᱜ ᱚᱠᱨᱟᱲ ᱦᱛᱟᱣ ᱠᱟᱛᱮ ᱫᱤᱱᱥᱟᱨᱟ ᱨᱮᱸᱜᱮᱡ ᱛᱮᱠᱚ ᱛᱟᱦᱮᱸᱱᱟ ᱾ 

 ᱠᱟᱹᱦᱱᱤ 

ᱯᱩᱭᱞᱩ  ᱠᱟᱹᱦᱱᱤ

ᱟᱹᱰᱤ ᱚᱠᱛᱚ ᱞᱟᱦᱟ ᱨᱮᱱᱟᱜ ᱠᱟᱛᱷᱟ ᱠᱟᱱᱟ, ᱢᱤᱫ ᱥᱟᱦᱩᱠᱟᱨ ᱨᱤᱱ ᱮᱭᱟᱭ ᱜᱚᱴᱟᱝ ᱦᱚᱯᱚᱱ ᱟᱨ ᱩᱱᱠᱩᱭᱤᱡ ᱢᱤᱫᱴᱟᱹᱝ ᱢᱤᱥᱨᱟ ᱠᱚᱨᱣᱟᱭ ᱛᱟᱦᱮᱸ ᱠᱟᱱᱟ ᱾ ᱡᱚᱛᱚ ᱮᱭᱟᱭ ᱵᱚᱭᱦᱟ ᱜᱮ ᱟᱠᱚᱭᱤᱡ ᱢᱤᱥᱨᱟ ᱟᱹᱰᱤ ᱠᱚ ᱫᱩᱞᱟᱹᱲ ᱮ ᱠᱟᱱ ᱛᱟᱦᱮᱸᱫ ᱾ ᱱᱩᱱᱟᱹᱜ ᱫᱷᱟᱹᱵᱤᱡ ᱦᱚᱸ ᱪᱤ ᱩᱱᱠᱩ ᱯᱩᱭᱞᱩ ᱫᱚ ᱟᱡ ᱢᱟᱬᱟᱝ ᱫᱟᱠᱟ ᱠᱚ ᱡᱚᱢ ᱚᱪᱚᱭᱮ ᱠᱟᱱ ᱛᱟᱦᱮᱸᱫ ᱟᱨ ᱛᱟᱭᱚᱢ ᱛᱮ ᱟᱠᱚ ᱠᱚ ᱡᱚᱢᱮᱫ ᱛᱟᱦᱮᱸᱫ ᱾ ᱢᱤᱫ ᱫᱷᱟᱣ ᱫᱚ ᱟᱠᱚᱭᱤᱡ ᱢᱤᱥᱨᱟ ᱡᱟᱶᱟᱭ ᱚᱲᱟᱜ ᱠᱷᱚᱱ ᱟᱭᱳ ᱵᱟᱵᱟ ᱚᱲᱟᱜ ᱛᱮᱭ ᱦᱮᱡ ᱟᱠᱟᱱ ᱛᱟᱦᱮᱸᱫ ᱾ ᱟᱹᱭᱩᱵ ᱵᱮᱲᱟ ᱟᱡ ᱫᱟᱫᱟ ᱛᱮᱠᱚ ᱛᱤᱱ ᱡᱚᱦᱚᱜ ᱟᱠᱚᱣᱟᱜ ᱵᱮᱯᱟᱨ ᱵᱟᱹᱱᱤᱡ ᱠᱷᱚᱱ ᱚᱲᱟᱜ ᱛᱮᱠᱚ ᱨᱩᱣᱟᱹᱲ ᱦᱮᱡ ᱮᱱᱟ ᱩᱱ ᱡᱚᱦᱚᱜ ᱠᱚ ᱧᱮᱞ ᱠᱮᱫᱮᱭᱟ ᱪᱤ ᱟᱠᱚᱭᱤᱡ ᱢᱤᱥᱨᱟ ᱟᱹᱰᱤ ᱜᱮ ᱦᱚᱨᱚᱵᱚᱨᱚ ᱨᱮ ᱢᱮᱱᱟᱭᱟ ᱾ ᱡᱚᱛᱚ ᱟᱡ ᱟᱫᱟ ᱛᱮᱠᱚ ᱫᱟᱠᱟ ᱡᱚᱢ ᱠᱚ ᱫᱩᱲᱩᱵ ᱮᱱᱟ ᱟᱨ ᱟᱠᱚᱭᱤᱡ ᱢᱤᱥᱨᱟ ᱦᱚᱸ ᱫᱟᱠᱟ ᱡᱚᱢ ᱞᱟᱹᱜᱤᱫ ᱠᱚ ᱱᱮᱦᱚᱸᱨ ᱠᱮᱫᱮᱭᱟ ᱾ ᱤᱠᱷᱟᱰᱱ ᱢᱤᱥᱨᱟ ᱛᱟᱠᱚᱭ ᱢᱮᱱ ᱠᱮᱫ-ᱟ ᱪᱤ ᱩᱱᱤᱭᱟᱜ ᱫᱚ ᱛᱮᱦᱮᱧ ᱠᱚᱨᱣᱟ ᱪᱚᱣᱠᱷ ᱞᱟᱹᱜᱤᱫ ᱫᱟᱜ ᱫᱟᱠᱟ ᱵᱟᱨᱚᱱ ᱵᱽᱨᱚᱛ ᱢᱮᱱᱟᱜ ᱛᱟᱭᱟ ᱾ ᱟᱨ ᱩᱱᱤ ᱫᱚ ᱫᱟᱠᱟ ᱥᱩᱢᱩᱝ ᱧᱤᱫᱟᱹ ᱪᱟᱸᱫᱚ ᱧᱮᱞ ᱠᱟᱛᱮ ᱟᱨ ᱩᱱᱤ ᱚᱨᱜᱷᱭᱚ ᱮᱢ ᱠᱟᱛᱮ ᱮᱱᱟᱝ ᱫᱟᱠᱟᱭ ᱡᱚᱢ ᱫᱟᱲᱮᱭᱟᱜ-ᱟ ᱾ ᱤᱠᱷᱟᱹᱱ ᱧᱤᱫᱟᱹ ᱪᱟᱸᱫᱚ ᱱᱤᱛ ᱫᱷᱟᱹᱵᱤᱡ ᱦᱚᱸ ᱵᱟᱭ ᱨᱟᱠᱟᱵ ᱟᱠᱟᱱᱟ ᱾ ᱚᱱᱟᱛᱮ ᱱᱩᱭ ᱫᱚ ᱨᱮᱸᱜᱮᱡ ᱛᱮᱛᱟᱝ ᱛᱮᱭ ᱞᱟᱸᱜᱟ ᱪᱟᱵᱟ ᱟᱠᱟᱱᱟ ᱾ ᱡᱚᱛᱚ ᱠᱷᱚᱱ ᱦᱩᱰᱤᱧᱤᱡ ᱟᱡ ᱫᱟᱫᱟ ᱫᱚ ᱦᱩᱰᱤᱧ ᱢᱤᱥᱨᱟᱦᱟᱜ ᱱᱚᱝᱠᱟᱱ ᱦᱟᱞᱚᱛ ᱵᱟᱭ ᱧᱮᱞ ᱥᱟᱦᱟᱣ ᱫᱟᱲᱮᱭᱟᱜ ᱠᱟᱱᱟ ᱾ ᱟᱨ ᱩᱱᱤ ᱫᱚ ᱥᱟᱺᱜᱤᱧ ᱨᱮ ᱢᱮᱱᱟᱜ ᱢᱤᱫ ᱦᱮᱸᱥᱟᱜ ᱫᱟᱨᱮ ᱨᱮ ᱢᱤᱫᱴᱟᱹᱝ ᱫᱤᱭᱟᱹᱣᱲᱟ ᱵᱟᱹᱛᱤ ᱡᱩᱞ ᱠᱟᱛᱮ ᱢᱤᱫ ᱪᱟᱞᱟ ᱛᱮᱭ ᱫᱟᱱᱟᱝ ᱚᱴᱚ ᱠᱟᱫ-ᱟ ᱾ ᱥᱟᱺᱜᱤᱧ ᱠᱷᱚᱱ ᱧᱮᱞ ᱞᱮᱠᱷᱟᱱ ᱱᱚᱝᱠᱟ ᱟᱹᱭᱠᱟᱹᱣᱜ ᱠᱟᱱ ᱛᱟᱦᱮᱸᱫ ᱪᱤ ᱡᱟᱦᱟᱸ ᱞᱮᱠᱟ ᱪᱚᱛᱩᱨᱛᱷᱤ ᱟᱹᱱᱤᱡ ᱪᱟᱸᱫᱚᱭ ᱨᱟᱠᱟᱵ ᱦᱤᱡᱩᱜ ᱠᱟᱱᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱫᱟᱫᱟ ᱟᱡᱤᱡ ᱢᱤᱥᱨᱟᱭ ᱞᱟᱹᱭ ᱟᱭ ᱠᱟᱱᱟ ᱡᱮ ᱪᱟᱸᱫᱚᱭ ᱨᱟᱠᱟᱵ ᱦᱮᱡ ᱟᱠᱟᱱᱟ ᱾ ᱟᱢ ᱩᱱᱤ ᱚᱨᱜᱷᱭᱚ ᱮᱢ ᱠᱟᱛᱮ ᱫᱟᱠᱟᱢ ᱡᱚᱢ ᱫᱟᱲᱮᱭᱟᱜ-ᱟ ᱾  ᱢᱤᱥᱨᱟ ᱨᱟᱹᱥᱠᱟᱹ ᱥᱟᱛᱞᱟᱜ ᱥᱤᱬᱤ ᱨᱮ ᱫᱮᱡ ᱠᱟᱛᱮ ᱪᱟᱸᱫᱚᱭ ᱧᱮᱞᱮᱭᱟ, ᱩᱱᱤ ᱚᱨᱜᱷᱭᱚ ᱮᱢ ᱠᱟᱛᱮ ᱫᱟᱠᱟ ᱡᱚᱡᱚᱢ ᱮ ᱫᱩᱲᱩᱵ-ᱟ ᱾  

 ᱥᱟᱹᱠᱷᱭᱟᱹᱛ